《以读书破万卷下笔如有神为韵赋十诗送赵然然》
元代·方回

博学果何谓，书不可不读。
子思继以审，子夏继以笃。
是皆返诸心，夫岂泥简牍。
试一凭危楼，万里送鸿鹄。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。